
Ng^olyot agoho yaetab ng^ony 

IEng* taunet, ko kitoi Kamuktai- 
ndet koyai kipsengwetisiek ak 
ng'ony. 2 Ak kima komi kiy ng'ony 
ak kima kotinyei iton^ ak kimi 
mesundeito baragutab riret; kiwe- 
ndote Tamirmirietab Kamuktaindet 
baragutab beek. 3 Ak kimwa Ka- 
muktaindet kole, Ingolapkeit; kola- 
pkeit. 4 Kigeer anyun Kamuktai- 
ndet lapkeiyet, kole mie: ak kiibesio 
Kamuktaindet lapkeiyet ak mesu- 
ndeito. 5 Kiguure Kamuktaindet 
lapkeiyet Bet, ak kiguure mesundeito 
Kemoi. Ak kiek koskoleny ak 
kiek karon, betut agenge. 

6 Kimwa Kamuktaindet kole, 
Ingobiit soet eng' kwenutab beek, si 
kobesio beek chu ak beek chun. 
7 Ak kiyai Kamuktaindet soet, ak 
kiibesio beek che mi kureretab soet 
ak che mi baragutab soet; ak kiyaak 
ko u noto. 8 Kiguure Kamuktai 
ndet soet Kipsengwet. Ak kiek 
koskoleny ak kiek karon, betut ne 
bo aeng*. 

9 Ak kimwa Kamuktaindet kole, 
Ingoyumjigei beek yeto agenge che 
mi kureretab kipsengwetisiek, ak 
ingotook emet ne mami beek; ak 
kiyaak ko u noto. 10 Ak kiguure 
Kamuktaindet emet ne mami beek 
Ng'ony; ak kiguure beek che kago- 
yumgei Nyanjosiek ; ak kigeer anyun 
Kamuktaindet kole mie. 11 Ak 
kimwa Kamuktaindet kole, Ingo- 
bityo suswek eng* ng'ony - ketik alak 
tugul che mengechen che bo timin, 
che yiei keswek, ak ketik che bo 
logoek che yiei logoek ko u kergei- 
ndanywa che tinyei keswekwak eng' 
orinywa eng' ng'ony; ak kiyaak ko u 
noto. 12 Kibityo anyun suswek 
eng' ng'ony, ketik alak tugul che 
mengechen che bo timin che yiei 
keswek* ko u kergeindanywa, ak 
ketik che yiei logoek, che tinyei 

keswekwak eng' orinywa, ko u 
kergeindanywa, ak kigeer Kamuktai- 
ndet kole mie. 13 Ak kiek kosko- 
leny ak kiek karon, betut ne bo 
somok. 

14 Ak kimwa Kamuktaindet kole, 
Ingobiit tuguk che iluu eng' soetab 
kipsengwetisiek si kobiit kobesio bet 
ak kemoi; si koek choto kabonmoik, 
che bo arawek, ak betusiek ak kenyi- 
siek; 15 ingoek choto che iluu eng' 
soetab kipsengwetisiek si kobiit 
koluuchi ng'ony; ak kiyaak ko u 
noto. 16 Kiyai Kamuktaindet tu- 
guk che iluu aeng' che eechen; si 
kobiit koboi ne o bet, ak koboi kemoi 
ne ming'in; kiyai kecheik agichek. 
17 Kiinde Kamuktaindet choto 
soetab kipsengwetisiek si kobiit 
koluuchi ng'ony, 18 si koboi bet ak 
kemoi, kobesio lapkeiyet ak mesu- 
ndeito; ak kigeer Kamuktaindet 
kole mie. 19 Ak kiek koskoleny ak 
kiek karon, betut ne bo ang'wan. 

20 Ak kimwa Kamuktaindet kole, 
Ingochang'a koek ng'isiat tuguk che 
soptos eng' beek, ingotirirenso tari- 
tik eng' baragutab ng'ony eng' 
soetab kipsengwetisiek. 2 1 Ak kitoi 
Kamuktaindet koyai njirenik che 
eechen, ak kiy age tugul ne sobei, ne 
wendote beek, eng* chang'indo, ko u 
kergeindanywa, ak tarit age tugul 
ne tinyei kebebaik ko u kergeindanyi ; 
ak kigeer Kamuktaindet kole mie. 
22 Kiiberur Kamuktaindet ichek, 
kolenji, Oiiye, otesage, onyi beekab 
nyanjosiek, ak ingotesogis taritik 
eng' ng'ony. 23 Ak kiek koskoleny 
ak kiek karon, betut ne bo mut. 

24 Kimwa Kamuktaindet kole, 
Ingoii ng'ony tuguk che soptos ko u 
kergeindanywa, tuga, ak che ichuute- 
gei, ak tiong'ik che bo ng'ony ko u 
kergeindanywa; ak kiyaak ko u 
noto. 25 Ak kiyai Kamuktaindet 
tiong'ik che bo ng'ony ko u kergei- 
ndanywa, ak tuga ko u kergei- 

ndanywa; ak tuguk tugul che 
ichuutegei eng' ng'ony ko u kergei- 
ndanjrwa, ak kigeer Kamuktaindet 
kole mie. 26 Kimwa Kamuktai- 
ndet kole, Ongeyai chito eng' itonda- 
nyo, ko u kergeindanyo : ak ingoboi 
ichek njirenik che mi nyanjosiek, ak 
taritik che bo barak, ak tuga, ak 
ng'ony komugul, ak tiong'ik tugul 
che ichuutegei ng'ony. 27 Kitoi 
anyun Kamuktaindet koyai chito 
eng' itondanyi, kitoi koyai chito eng' 
itondab Kamuktaindet; kitoi koyai 
muren ak tie. 28 Ak kiiberur 
Kamuktaindet ichek; ak kilenji 
Kamuktaindet ichek, Oiiye, otesage, 
si onyi ng'ony; ak obou; ak olai- 
torane njirenik che bo nyanjosiek, ak 
taritik che bo barak, ak kiy age tugul 
ne sobei ne wendote ng'ony. 29 Ak 
kimwa Kamuktaindet kole, Ogeero, 
kaagonok ketik alak tugul che 
mengechen che bo timin che tinyei 
keswek che mi baragutab ng'ony, ak 
ket age tugul ne tinyei logoekyik ke- 
swek, koek amitwogikwok. 30 Kaa- 
gochi anyun ketik alak tugul che 
mengechen che nyalilen koek ami- 
twogikab tiony age tugul ne bo 
ng'ony; ak tarit age tugul ne bo 
barak, ak kiy age tugul ne ichuutegei 
ng'ony ne tinyei kabusetab sobondo; 
ak kiyaak ko u noto. 31 Ak kigeer 
Kamuktaindet tuguk tugul che kiga 
koyai kole miachen mising'. Ak 
kiek koskoleny ak kick karon, betut 
ne bo lo. 

2Kigiges anyun yaetab kipse- 
ngwetisiek ak ng'ony ak chang'i- 
ndanywa tugul. 2 Kiiges Kamuktai- 
ndet boisionikyik che kiga koyai 
eng' betut ne bo tisab; ak kii- 
muuny eng' betut ne bo tisab eng' 
boisionikyik tugul che kiga koyai. 
3 Ak kiiberur Kamuktaindet betutab 
tisab, kotaban: amu kiimuuny eng' 
bettmoto eng' boisionikyik tugul che 
kitoi Kamuktaindet koyai. 

Komi Adam ak Awa mbaretab Eden 

4 Chu taimaik che bo kipsengwe- 
tisiek ak ng'ony eng* betimoto ne 
kiyai Jehovah Kamuktaindet kipse- 
ngwetisiek ak ng'ony, 5 Kitomo 
kobiit ket ne bo kewet eng' ng'ony, 
ak kitomo kobityo ketik alak tugul 

<:he mengechen che bo kewet: amu 
kitomo kogochi Jehovah Kamuktai- 
ndet korobonji ng'ony, ak kima komi 
chi ne ibati ng'ony. 6 Ago kito- 
gosta kibungweret eng' ng'ony, ak 
kobis ng'ony komugul. 7 Ak kiyai 
Jehovah Kamuktaindet chito eng' 
ng'ung'unyek, ak kobusyi serune- 
kyik kabuset ne bo sobondo; kiek 
anyun chichoto, chito ne sobei. 
8 Kigol Jehovah Kamuktaindet mba- 
ret eng' Eden eng' komostab kong'a- 
sis, ak konde oloto chichoto kiga 
koyai. 9 Ak kiigochi Jehovah Ka- 
muktaindet kobit ket age tugul eng' 
ng'ony ne kararan eng* keeret, ak ne 
mie eng' amet; ak ketit ne bo sobo- 
ndo eng' kwenutab mbaret, ak ketit 
ne bo naet ne kinae ne mie ak ne ya. 

10 Ak kimong'une Eden ainet ne 
ibisi mbaret ; yeityo kopcheigei eng' 
oloto, koek ainosiek ang'wan. 

1 1 Kainetab ne bo tai ko Pison : no- 
to ne yiemei emet komugul ne bo 
Abilaolemi tahabu; 12 miachen ta- 
habu che bo emonoto: mitei oloto 
bedola ak soam. 13 Kiguure ainet 
ne bo aeng' Gion: noto ne yiemei 
emet komugul ne bo Kus. 14 Ki- 
guure ainet ne bo somok Hidikel, no- 
to ne wendi komostab kong'asis ne 
bo Asuria. Kiguure ainet ne bo 
ang'wan Euprate. 15 Kiimut Jeho- 
vah Kamuktaindet chito kwo kotebe 
mbaretab Eden si kobiit kosemberi 
ak koribei. 16 King'at Jehovah 
Kamuktaindet chichoto kolenji, 
Imuchi iam logoek che bo ket age 
tugul ne imache ne mi mbaret; 
17 ago amat iam che bo ketit ne bo 
naet ne kinae ne mie ak ne ya; amu 
eng' betut ne keam che bo ketoto, 
imee ne matiny. 

18 Kimwa Jehovah Kamuktai- 
ndet kole. Ma mie kotebi chi inegei ; 
ayachini ne toreti ne kergei ak 
inendet. 19 Kiyai anyun Jehovah 
Kamuktaindet tiony age tugul ne bo 
ng'ony eng' ng'img'unyek, ak tarit 
age tugul ne bo barak, ak kokwerichi 
chichoto tiong'ichoto kogeer ole 
tochindoi kainaik; ak kainet ne 
kiguure chichoto kiy age tugul ne 
sobei, ko kiek kainennyi noto. 
20 Ak kitochi chichoto tuga tugul 
kainaik, ak taritik che bo barak, ak 
tiony age tugul ne bo ng'ony; ago 
kima biit ne toreti chichoto ne 

kergei ak inendet. 21 Kiigochi 
anyun Jehovah Kamuktaindet chi- 
choto ruondo ne nyigis, konuuch: 
ak konem karasta agenge, ak kotuge 
yoto banyek kogeere karasato : 22 ak 
kiyai Jehovah Kamuktaindet kara- 
sato kiinemune chichoto, koek kwo- 
ndo; ak komutyi chichoto. 23 Ak 
komwa chichoto kole, Ni anyun 
nguno ko kowet ne bo kowekyuk, ak 
banyek che bo banyekab bortanyu: 
kiguure kainennyi Kwondo, amu 
kaginemune Muren. 24 Amu noto 
anyun, bagaktoi mureno kwandanyi 
ak kamennyi ak konamgei ak kwo- 
ndanyi; ak koek ichek borto agenge. 
25 Ak kitebyei tuwai ach ngor, 
chichoto ak kwondanyi, ak kima 
kolilandos. 

Yomset ak kabutetab chito 

3Ki ng'alindet ndaret kosiir tiony 
age tugul ne bo ng'ony ne kiga 
koyai Jehovah Kamuktaindet. Ki- 
lenji anyun kwondo, Tos, iman 
kimwa Kamuktaindet kole, Amat 
oam logoek che bo ketit age tugul ne 
bo mbaret? 2 Ak kilenji kv^^ondo 
ndaret, Kichamwech keam logoek 
che bo ketikab mbaret : 3 ago kimwa 
Kamuktaindet kole, Amat oam 
logoek che bo ketit ne mi kwenutab 
mbaret, amat otwa, si mobegu. 
4 Kolenji ndaret kwondo, Iman, 
mobegu : 5 amu ingen Kamuktaindet 
kole, eng' betut ne koam che bo 
ketoto koyatogis konyekwok, ak 
ogergeitu ak Kamuktaindet, onai ne 
mie ak ne ya. 6 Ak ye kingogeer 
kwondo kole mie ketoto eng' amet, 
ak ko kararan eng' konyek, ak ko 
ketit ne kichamei ne ing'omiti chi, 
kobut anyim logoekyik koam; ak 
kogochi manong'otiondennyi ne kimi 
tuwai koam agine. 7 Koyatogis 
anyim konyekwak ichek tuwai, ak 
konai kole mi ach ngor; konabanab 
anyun sogekab mogoiywet, kona- 
pchigei ngoroik che kigermenegei. 

8 Ak kigas Jehovah Kamuktai- 
ndet kowendoti eng' mbar ye kiga 
kogaititit koskoleny; koimg'gei koi- 
stoegei ole mi Jehovah Kamuktai- 
ndet chichoto ak kwondanyi, eng* 
ketik orit che mi mbar. 9 Koguur 
anyim Jehovah Kamuktaindet chi- 
choto, kolenji, Imi ano? 10 Kowo- 
Iji inendet, kolenji, Kagas kuti- 

ng'img' eng' mbar, ak kaiywei, amu 
ami ach ngor, kaung*ge anyun amu 
noto. 11 Ak komwa kole, Ng*o ne 
kamwaun kole, Imi ach ngor? 
Keam che bo ketoto kiang'atin ale 
amat iam? 12 Kolenji chito, Kwo- 
ndo ne kiigona ketebi tuwai, inendet 
ne kagona che bo ketit, ak kaam. 

13 Kolenji Jehovah Kamuktaindet 
kwondo. Nee ni kaiyai? Kole kwo- 
ndo, Kagoberbera ndaret ak kaam. 

14 Kolenji Jehovah Kamuktaindet 
ndaret, Amu kaiyai kii, kagichubin 
keistaenen tuga tugul, ak tiony age 
tugul ne bo ng'ony; ichuutegei 
moeng'img', ak iame ng'ung'imyek 
betusieguk tugul ko te isobe; 15 ak 
ande bunyondit kwenung'wong* inye 
ndaret ak kwondo; ak kwenutab 
iyoteng'img* ak nenyi; ak kotui 
inendet meting*ung', ak iguoten 
aginye kwariandennyi. 16 Kolenji 
kwondo anyun, Atesun mising* nya- 
lildang*ung' eng* manageng'img* ; 
isiche lagok eng' ng'wanindo; ak 
inyali manong'otiondeng*ung* eng* 
mageng'ung', ak koboun. 17 Ko- 
lenji anyun Adam, Amu kegas 
ng'alekab kwondang'ung*, ak kaiam 
che bo ketit ne kiang'atin, ale, Amat 
iam che bo ketoto: kagichub ng'ony 
agobo inye; iame che bo ng'ony 
eng' nyalilda betusieguk tugul, kote 
isobe; 18 iiun ng'ony katok ak kata- 
blelinik; ak iame ngwek alak tugul 
che bo emet; 19 ak iame amitwo- 
gik eng' kaotik che bo togeng'ung', 
kot iweekyige ng'ony; amu kigine- 
munenen yoto; amu i ng'ung'imyek, 
ak iweekyige ng'ung'unyek. 20 Ak 
kiguure Adam kwondanyi Awa; 
amu inendet kam^tab tugul che 
soptos. 21 Ak kinapchi Jehovah 
Kamuktaindet Adam ak kwondanyi 
sumotik, ak kolaakyi. 

22 Ak kimwa Jehovah Kamuktai- 
ndet kole, Ogeero; kagogergeit 
chichi ak age eng' achek, ne ingen ne 
mie ak ne ya; ak nguno anyun, ko 
si mata koyogoito eunnyi, ak kobut 
agine che bo ketitab sobondo, ak 
koam, ak kosob koigeny: 23 eng* 
noto anyun, kiimaanda Jehovah 
Kamuktaindet inendet eng* mbare- 
tab Eden, si kobiit kobat ng'ony ole 
kiginemime, 24 Kion anyun chi- 
choto komanda, ak konde Kenibik 
kotebe komostab kong'asis ne bo 

mbaretab Eden, ak rotwetab chok 
ne ilyeli ne tokyingei komosi ak 
komosi, koribe oret ne wendi oldab 
ketitab sobondo. 

